# BENEFICIAR EXECUTANT

# Nr. \_\_\_\_\_\_\_\_\_/ \_\_\_\_\_\_\_\_\_ Nr. \_\_\_\_\_\_\_\_\_/ \_\_\_\_\_\_\_\_\_

# CONTRACT DE CERCETARE - DEZVOLTARE

# ŞI CONSULTANŢĂ

### Nr. \_\_\_\_\_\_\_\_\_ din \_\_\_\_\_\_\_\_\_\_\_\_\_\_

 Între:

**UNIVERSITATEA POLITEHNICA TIMIŞOARA** cu sediul în Timişoara, Piaţa Victoriei nr. 2, cod poştal 300006, cod fiscal RO 23690201, tel: 40-256-403210, fax: 40-256-403021, cont IBAN: RO56TREZ621502201X019402 deschis la Trezoreria Timişoara, reprezentată prin Rector: Prof. univ. dr. ing. Viorel-Aurel ŞERBAN şi Director Financiar Contabil Ec. Florian MICLEA, în calitate de ***Executant***,

şi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod poştal \_\_\_\_\_\_\_\_\_\_, cod CUI: \_\_\_\_\_\_\_\_\_\_\_\_\_\_\_, cod ORC: \_\_\_\_\_\_\_\_\_\_\_\_\_\_\_\_\_\_\_\_\_, tel/fax: \_\_\_\_\_\_\_\_\_\_\_\_\_, cont IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la banca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de ***Beneficiar***,

 se încheie prezentul contract.

 **Art. 1 Obiectul contractului:**

**1.1.** Realizarea serviciilor de execuţie a proiectului cu titlul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**1.2.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. {dacă mai e cazul}

**1.3.** Activitate de consultanţă tehnică în domeniile cuprinse de alineatele **1.1** şi **1.2** {etc.}.

####  **Art. 2 Valoarea contractului**:

**2.1.** Valoarea totală a contractului este de \_\_\_\_\_\_\_\_\_\_\_\_\_\_ lei ,din care \_\_\_\_\_\_\_\_\_\_\_\_\_\_ lei (valoare fără TVA) şi \_\_\_\_\_\_\_\_\_\_\_\_\_\_ lei, reprezentând TVA (19 %).

**2.2.** Valoarea prezentului contract poate fi modificată cu acordul părților, consemnat într-un act adițional.

**2.3.** Cheltuielile vor fi efectuate conform specificaţiilor din Devizul de cheltuieli (Anexa 1).

**2.4** Cuantumul orar/lunar pe baza căruia se calculează costurile salariale directe, se stabilitește respectând rezultatul negocierilor dintre beneficiar si directorul de contract, conform Procesului Verbal de Negociere (Anexa 2), în limita valorii contractului .

 **Art. 3 Durata contractului:**

**3.1.** Durata contractului este de \_\_\_\_ ***luni***, cu începere de la data de \_\_\_\_\_\_\_\_\_\_. Execuţia completă a activităţilor prevăzute în prezentul contract se încheie la data de \_\_\_\_\_\_\_\_\_\_\_\_.

**3.2.** Durata prezentului contract poate fi prelungită cu acordul părților, consemnat într-un act adițional.

 **Art. 4 Decontarea lucrărilor:**

**4.1.** Decontarea lucrărilor se realizează la datele şi în condiţiile prevăzute de prezentul contract şi anexele acestuia, în urma avizării şi semnării de către părţile contractante a raportului menţionat la alineatul **4.2**.

**4.2.** Pentru decontarea lucrărilor, ***Executantul*** are obligaţia de a prezenta ***Beneficiarului*** un **Proces verbal de receptie** **(intermediar sau final)**, precum şi documentaţia aferentă, prevăzută în planul de realizare a activităţilor din proiect şi anexele acestuia.

 **Art. 5 Plăţi şi modalităţi de plată:**

**5.1.** Beneficiarul se obligă să achite factura emisă de către executant în termenul de scadență de 30 zile de la data primirii facturii de către acesta. Prin data primirii facturii părțile înțeleg data la care beneficiarul semnează confirmarea de primire (dacă factura este trimisă prin poştă) sau data la care un reprezentant al beneficiarului semnează de primire factura (dacă factura se înmânează personal).

**5.2.** În cazul în care lucrările nu sunt predate la datele şi în condiţiile prevăzute de prezentul contract şi anexele acestuia, ***Beneficiarul*** are dreptul de a percepe penalizări în cuantum de 0,1 % din valoarea neexecutată a contractului pentru fiecare zi de întârziere.

**5.3.** ***Beneficiarul*** efectuează plăţile în cadrul prezentului contract în contul ***Executantului***, prin emiterea a câte unui ordin de plată:

* titular: **Universitatea Politehnica Timişoara**;
* trezoreria (banca): **Trezoreria Mun. Timisoara, str.Gheorghe Lazăr nr.9B, CP 300081**;
* număr cont (cod IBAN): **RO56TREZ621502201X019402 (cod fiscal** **RO23690201)**.
	1. Pentru desfăşurarea activităţilor prevăzute în prezentul contract, ***Executantul***  solicită, cu acordul ***Beneficiarului***, un avans de până la 50% din valoarea contractului. În acest caz, avansul acordat se reţine cu ocazia plăţii valorii serviciilor prestate la decontările ulterioare acordării avansului.
	2. Neachitarea facturilor în termen de 30 de zile de la data scadenţei, calculată conform dispoziţiilor art. 5, pct. 5.1, va conduce la perceperea de penalități de întârziere de 0,1% din valoarea facturii neachitate, pentru fiecare zi de întârziere. Penalităţile de întârziere se aplică începând cu prima zi după data scadenței şi până la data stingerii sumei datorate, inclusiv. Plata penalităţilor se va face în contul **RO29TREZ62120F330800XXXX (cod fiscal 4269282).**
	3. Referitor la imputatia plătii, părțile convin ca debitorul să precizeze datoria pe care o stinge, cu respectarea dispozițiilor Codului Civil. In cazul în care debitorul nu precizează, sunt aplicabile dispozitiile art.1508 – 1509 din Codul Civil.

**Art. 6. Drepturile *Executantului***

**6.1.** Dreptul de a primi plata la termenul convenit în contract, iar în caz de întârziere a plății, de a percepe penalități de întârziere, în cuantum de 0,1 % din valoarea facturii restante, pentru fiecare zi de întârziere, calculate conform pct. 5.5.

**6.2.** Dreptul de a-i fi asigurate de către Beneficiar toate facilitățile necesare și de a-i fi puse la dispoziție toate materialele, echipamentele, informația şi documentația necesare în vederea desfășurării serviciilor ce fac obiectul prezentului contract, conform specificațiilor din planurile de desfășurare a activităților.

**6.3.** Dreptul de a rezilia contractul sau de a continua executarea contractului pe riscul Beneficiarului, daca acesta, deși înștiințat în condițiile pct. 6.6 din prezentul contract, nu ia măsurile necesare într-un termen rezonabil.

**6.4.** Dreptul de a suspenda derularea proiectului, în cazul în care Beneficiarul nu comunică măsurile corespunzătoare pentru înlăturarea greșelilor sau lipsurilor semnalate conform prevederilor pct. 6.7 ori dacă măsurile nu sunt corespunzătoare.

**6.5.** Dreptul de retenție asupra materialelor și echipamentelor primite de la Beneficiar, în cazul în care acesta, în mod culpabil, nu își îndeplinește obligația de plată a prețului.

**6.6.** Dreptul de a notifica Beneficiarul, fără întârziere, dacă executarea normală a contractului ar fi pusă în primejdie/împiedicată din cauza:

a. materialelor procurate sau a celorlalte mijloace pe care, potrivit pct. 9.2 din contract, Beneficiarul le-a pus la dispoziție;

b. instrucțiunilor necorespunzătoare date de Beneficiar;

c. existenței sau ivirii unor împrejurări de care Executantul nu este ținut să răspundă.

**6.7.**  În cazul în care, în cursul executării contractului, Executantul constată greșeli sau lipsuri în lucrările de proiectare în temeiul cărora s-a încheiat contractul, acesta îi va comunica de îndată Beneficiarului constatările sale, împreună cu propunerile de remediere, solicitându-i acestuia să ia măsurile corespunzătoare.

**Art. 7. Drepturile *Beneficiarului***

* 1. Dreptul de a-i fi comunicată de către Executant orice problemă apărută pe parcursul executării contractului.
	2. În caz de neexecutare totală/parțială a contractului din partea Executantului, dreptul de a percepe penalizări în cuantum de 0,1 % din valoarea neexecutată a contractului pentru fiecare zi de întârziere.

 **Art. 8 Obligaţiile *Executantului*:**

**8.1.** Să răspundă de desfăşurarea activităţilor şi serviciilor ce fac obiectul prezentului contract în conformitate cu specificaţiile, conţinutul şi valoarea acestora, prevăzute în contract şi în anexe.

**8.2.** Să întocmească la timp documentele necesare decontării lucrărilor, conform prevederilor prezentului contract.

**8.3.** Să comunice în timp util *Beneficiarului* toate problemele apărute pe parcursul executării contractului.

**8.4.** Să răspundă de utilizarea corespunzătoare a sumelor prevăzute prin contract.

**8.5.** Să asigure secretul profesional şi să respecte prevederile prezentului contract şi ale legislaţiei în vigoare privind confidenţialitatea informaţiilor utilizate în cadrul activităţilor ce fac obiectul contractului.

**8.6.** Să respecte normele deontologice ale cercetării ştiinţifice precum si alte reglementari aplicabile.

 **Art. 9 Obligaţiile *Beneficiarului*:**

**9.1.** Să facă plata către *Executant* a valorii lucrărilor facturate, la termenele prevăzute, în conformitate cu prevederile contractuale.

**9.2.** Să pună la dispoziţia *Executantului* toate materialele, echipamentele, informaţia şi documentaţia necesare în vederea desfăşurării serviciilor ce fac obiectul prezentului contract, conform specificaţiilor din planurile de desfăşurare a activităţilor. Acestea vor fi returnate *Beneficiarului* la finalizarea contractului, exceptând cazul în care ca urmare a neexecutării la timp a obligațiilor de plată, Executantul își exercită dreptul de retenție asupra bunurilor.

**9.3.** Să asigure secretul profesional şi să respecte prevederile prezentului contract şi ale legislaţiei în vigoare privind confidenţialitatea informaţiilor utilizate în cadrul activităţilor ce fac obiectul contractului.

**9.4.** Să analizeze cu operativitate documentele prezentate de *Executant*, pentru derularea în condiţiile şi la termenele specificate în prezentul contract a procedurilor de decontare şi finalizare a lucrărilor ce fac obiectul contractului.

**9.5.** Să obțină, dacă e cazul, toate autorizațiile cerute de lege pentru executarea prezentului contract.

 **Art. 10 Confidenţialitatea informaţiilor şi drepturi de proprietate intelectuală:**

**10.1.** Contractul de confidenţialitate poate fi adaptat de Executant şi Beneficiar în funcţie de natura şi situaţia proiectului.

**10.2**. Părțile convin expres ca toate drepturile de proprietate intelectuală, aici înțelegându-se drepturile de proprietate industrială și drepturile de autor, în deplinătatea lor și cu toate prerogativele acestora, născute în timpul derulării prezentului contract, se nasc direct în patrimoniul Executantului, aparținându-i acestuia de drept, cu excepția cazurilor în care părțile convin altfel.

 **Art. 11 Încetarea contractului:**

**11.1.** Prezentul contract încetează în următoarele cazuri:

 **11.1.1.** Părţile convin de comun acord încetarea contractului;

 **11.1.2.** Expirarea duratei contractului;

 **11.1.3.** Prin imposibilitate de executare, în condiţiile **Art. 12**;

 **11.1.4.** De plin drept, fără a mai fi necesară intervenţia tribunalului arbitral, în cazul în care una dintre părţi este declarată în stare de incapacitate de plăţi sau a fost declanşată procedura falimentului înainte de începerea executării prezentului contract.

 **11.1.5.** Prin reziliere: oricare din părţi îşi rezervă dreptul de a rezilia unilateral contractul în cazul în care cealaltă parte nu îşi îndeplineşte obligaţiile contractuale sau le îndeplineşte necorespunzător. Rezilierea va fi notificată celeilalte părţi prin scrisoare recomandată cu confirmare de primire, specificând totodată şi data la care rezilierea intră în vigoare, dar nu mai devreme de 15 zile de la data notificării.

**11.2.** Încetarea prezentului contract, indiferent de cazul de încetare, nu va avea nici un efect asupra obligaţiilor deja scadente între părţile contractante.

**11.3.** Prevederile prezentului articol nu înlătură răspunderea părţii care în mod culpabil a cauzat încetarea contractului.

 **Art. 12 Forţa majoră:**

**12.1.** Orice împrejurare imprevizibilă (cum ar fi incendiu, secetă, cutremur sau altă calamitate naturală) independentă de voinţa părţilor, aflată dincolo de orice posibilitate de control şi ale cărei consecinţe sunt de neînlăturat, intervenită după data semnării acestui contract şi care împiedică executarea acestuia, este considerată ***Forţă Majoră***.

**12.2.** *Forţa Majoră* este constatată de o autoritate competentă.

**12.3.** Partea contractantă care invoca *Forţa Majoră* are obligaţia de a notifica celorlalte părţi, în termen de 5 zile, producerea acesteia şi de a lua orice măsuri care îi stau la dispoziţie, în vederea limitării consecinţelor. De asemenea, partea care invocă *Forţa Majoră* este obligată să îi notifice de îndată celeilalte părţi încetarea cazului de *Forţă Majoră*.

**12.4.** *Forţa Majoră* exonerează părţile contractante de îndeplinirea obligaţiilor asumate prin prezentul contract, pe toată perioada în care acţionează aceasta.

**12.5.** Îndeplinirea contractului va fi suspendată în perioada de acţiune a *Forţei Majore*, dar fără a prejudicia drepturile ce li se cuveneau părţilor până la apariţia acesteia.

**12.6.** Dacă *Forţa Majoră* acţionează sau se estimează că va acţiona pe o perioadă mai mare de 3 luni, fiecare parte va avea dreptul să notifice celorlalte părţi încetarea de plin drept a prezentului contract, fără ca vreuna dintre părţi să poată pretinde celorlalte părţi daune interese.

 **Art. 13 Legea aplicabilă. Litigii:**

**13.1.** Prezentul contract va fi interpretat şi executat conform legilor din România.

**13.2.** Părţile au convenit ca toate neînţelegerile decurgând din executarea prezentului contract să fie rezolvate pe cale amiabilă de reprezentanţii lor.

**13.3.** Orice litigiu între părţi, rămas nerezolvat după demersurile de la alineatul **13.2** va fi soluţionat de către instanţa judecătorească de drept comun.

 **Art. 14 Notificări:**

**14.1.** În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului contract.

**14.2.** Comunicările dintre părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

**14.3.** Notificările verbale nu se iau în considerare de nici una dintre părţi, dacă nu sunt confirmate, prin intermediul uneia din modalităţile prevăzute la alineatele precedente.

 **Art. 15 Voinţa părţilor:**

**15.1.** Acest contract conţine întregul acord de voinţă al părţilor referitor la obiectul contractului şi prevalează asupra oricărui consimţământ anterior sau oricărui antecontract intervenit între părţi în legătură cu subiectul în cauză.

**15.2.** Părţile iau la cunoştinţă prin prezentul şi consimt că dacă vor exista la orice moment viitor conflicte, interpretări eronate sau discrepanţe între acest contract şi orice alt document intervenit între ele in legătura cu acest contract, prevederile prezentului contract vor prevala în măsura permisă de legea aplicabilă.

 **Art. 16 Dispoziţii finale:**

**16.1.** Modificarea prezentului contract se face numai prin act adiţional încheiat între părţile contractante şi semnat de către reprezentanţii acestora.

**16.2.** În cazul în care părţile îşi încalcă obligaţiile lor, neexercitarea, de partea care suferă vreun prejudiciu, a dreptului de a cere executarea întocmai sau prin echivalent bănesc a obligaţiei respective nu înseamnă ca ea a renunţat la acest drept al său.

**16.3.** Devizul de cheltuieli face parte integrantă din prezentul contract, reprezentând Anexa 1.

**16.4.** Prezentul contract, conţinând \_\_\_\_ pagini numerotate (exclusiv anexele) a fost încheiat astăzi \_\_\_\_\_\_\_\_\_\_\_\_\_, într-un număr de \_\_\_\_ exemplare originale, toate cu valoare juridică egală, din care \_\_\_\_exemplare rămân la *Beneficiar* şi ***\_\_\_\_\_*** exemplare rămân la *Executant*.

|  |  |
| --- | --- |
| De acord pentru Executant: | **De acord pentru *Beneficiar*:** |
| **Universitatea Politehnica Timişoara** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Rector,**Prof. univ. dr. ing. Viorel-Aurel ŞERBAN**……………………………… | Director,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_……………………………… |
| Director Financiar Contabil,**Ec. Florian MICLEA**……………………………… |  |
| Birou Juridic,**C.j. Alina ATANASESCU**……………………………… |  |
| Responsabil contract,.................................................. |  |